stanford-oval/wikipedia huggingface dataset:
1989 (Taylor's Version)
רקע

סוויפט הוציאה את אלבום האולפן החמישי שלה, 1989, ב-27 באוקטובר 2014 דרך חברת התקליטים ביג משין רקורדס. זוהי הייתה פריצתה לז'אנר הפופ, לאחר שארבעת אלבומיה הקודמים כוונו למאזיני מוזיקת קאנטרי. הוא זכה להצלחה אדירה, ובשבוע הראשון לצאתו נמכר בכ-1.287 מיליון עותקים בארצות הברית בלבד. שלושה מהסינגלים שלו – "Shake It Off",‏ "Blank Space" ו-"Bad Blood" – הגיעו למקום הראשון במצעד הבילבורד הוט 100, והזמרת הפכה לראשונה ששלושה מאלבומיה נמכרו בלמעלה ממיליון עותקים בשבוע הראשון לצאתם.‏ 1989 ניצב בראש הבילבורד 200 במשך אחד-עשר שבועות לא רצופים. בטקס פרסי גראמי ה-58 זכה בשני פרסים עבור אלבום השנה ועבור אלבום הפופ הווקאלי הטוב ביותר הטוב ביותר.
את האלבום הבא שלה, Reputation‏ (2017), הוציאה גם כן דרך ביג משין רקורדס בהתאם לחוזה שלה עמה, שפג בנובמבר 2018. היא החליטה לעזוב את החברה ולחתום מחדש אצל ריפבליק רקורדס. בשנת 2019 רכש סקוטר בראון את חברת ביג משין רקורדס, וכן גם את זכויות המאסטרינג של סוויפט על ששת אלבומיה הראשונים. באוגוסט פרסמה לראשונה את תגובתה, והצהירה על כוונתה להקליט מחדש את כל אלבומיה שהופצו תחת חברתו, ובכך לזכות בזכויות המאסטרינג שלה מחדש. היא החלה בתהליך זה בנובמבר 2020.‏ Fearless (Taylor's Version), הראשון בין האלבומים שהוקלטו מחדש, יצא לאור ב-9 באפריל 2021. אחריו פורסם ב-12 בנובמבר אותה שנה לאור Red (Taylor's Version),‏ וב-7 ביולי פורסם Speak Now (Taylor's Version). שלושתם זכו להצלחה גבוהה, ואף הגיעו למקום הראשון בבילבורד 200.
סוויפט החלה לרמוז על הוצאתו של 1989 (Taylor's Version) ב-17 בספטמבר 2021, כשפרסמה את "Wildest Dreams (Taylor's Version)" לאחר שהפך לוויראלי בטיקטוק. ב-6 במאי 2022 הופץ "This Love (Taylor's Version)" בפלטפורמות הדיגיטליות השונות. קטע מ-"Bad Blood (Taylor's Version)" נשמע בסרט ליגת DC סופר-פטס. בקליפ של "I Can See You" – רצועת כספת שיצאה כחלק מ-Speak Now (Taylor's Version) – שזורים הרבה רמזים כי ההקלטה החדשה של 1989 תהיה הבאה בתור. ב-8 באוגוסט 2023, יום לפני ההכרזה על 1989 (Taylor's Version), אורות הצמידים של הנוכחים בהופעתה בלוס אנג'לס הוארו חמש פעמים בצבע תכלת.
ב-9 באוגוסט 2023, במהלך ההופעה האחרונה בלוס אנג'לס, הכריזה באופן רשמי על תאריך פרסומו של 1989 (Taylor's Version) – 27 באוקטובר 2023, תשע שנים בדיוק לאחר יציאתו של 1989 ב-2014.
ב-19 באוגוסט 2023 כספת כחולה הופיעה כשחיפשו את שמה של סוויפט בגוגל. לאחר לחיצה, הכספת הציגה 89 חידות מילים שונות שקשורות לאלבום. המטרה שהוצבה הייתה מילוי 33 מיליון חידות ברחבי העולם על מנת לחשוף את שמות השירים בכספת. המטרה הושגה תוך פחות מ-24 שעות, והקלטה של סוויפט הוצגה במקום החידות. בהקלטה נחשפו שמותיהם של ארבעה מחמשת השירים שנוספו לאלבום, "Is It Over Now?", "Now That We Don't Talk", "Say Don't Go" ו-"Suburban Legends". השיר החמישי הוצפן בקטע וידאו של הכספת שהועלה לעמוד האינסטגרם של טיילור ניישן באותו יום, בדומה לשיטת הצפנת השירים החדשים בהקלטות החוזרות הקודמות. הסרטון הציג את התווים "T-S-!-L-U". לאחר שנפתרו 40 מיליון חידות, סוויפט חשפה את העטיפות האחוריות לאלבום, בהם אושר שהשם של השיר הנותר הוא "Slut!".
הצלחה מסחרית

האלבום הגיע הישר למקום הראשון במצעד האלבומים של בילבורד 200. הוא מסמן את האלבום ה-13 של טיילור סוויפט שהגיע לראש מצעד בילבורד 200. האלבום הרוויח 1.653 מיליון יחידות שקולות לאלבום בארצות הברית בשבוע שהסתיים ב-2 בנובמבר, מה שהפך אותו לשבוע הגדול ביותר עבור כל אלבום מזה כמעט שמונה שנים. מכירות האלבומים המסורתיות היוו 1.359 מיליון מיחידות השבוע הראשון לצאת האלבום, שהוא שבוע המכירות הגדול ביותר של סוויפט עבור כל אחד מאלבומיה. מכירות האלבום בשבוע הראשון הן הגדולות ביותר מאז הושק 25 של אדל עם 3.482 מיליון יחידות ב-2015. מבין כל האמנים בהיסטוריה, לסוויפט יש כעת את מספר האלבומים השלישי בגודלו שהגיעו למקום הראשון במצעד בילבורד 200, יחד עם דרייק, עם 13.
האלבום עשה את הופעת הבכורה שלו במקום הראשון במצעד האלבומים הבריטי. האלבום הגיע למקום זה עם 184,000 יחידות בשבוע הראשון שלו, לפי חברת המצעדים הרשמית. נתון זה הוא יותר מכפול מהמכירות בשבוע הפתיחה של האלבום המקורי 1989, שיצא ב-2014 וכלל 90,000 יחידות. האלבום קבע שיא חדש לשנת 2023, ועבר את Broken by Desire to Be Heavenly Sent של לואיס קפלדי, שהיה לו 95,000 יחידות בשבוע הראשון שלו. האלבום הפך גם למהדורת הויניל הנמכרת ביותר של השנה, עם 62,000 עותקים שנמכרו. זה מסמן את האלבום ה-11 של סוויפט שהגיע לראש המצעד בבריטניה, ומרחיב את השיא שלה כאישה עם הכי הרבה מקומות ראשונים בבריטניה במאה הזו. היא גם מחזיקה בשיא של זמרת עם 11 אלבומים רצופים במקום הראשון בפרק הזמן הקצר ביותר: 11 שנים. רק למדונה יש יותר אלבומים במקום הראשון בקרב נשים, עם 12. השיר של סוויפט, "Is It Over Now?" מה-"Vault" גם הגיע לראש מצעד הסינגלים הלאומי, והביא לה דאבל נוסף במצעדים.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | האלבום המוביל של בילבורד 200 | מועמדות |  |
רשימת רצועות

| 1989 (Taylor's Version)> מס' | 1989 (Taylor's Version)> שם | 1989 (Taylor's Version)> משך | 1989 (Taylor's Version)>  | 1989 (Taylor's Version)>  | 1989 (Taylor's Version)>  | 1989 (Taylor's Version)>  | 1989 (Taylor's Version)>  | 1989 (Taylor's Version)>  | 1989 (Taylor's Version)>  |
| --- | --- | --- | --- | --- | --- | --- | --- | --- | --- |
| 1. | Welcome to New York  | 3:32 |  |  |  |  |  |  |  |
| 2. | Blank Space  | 3:51 |  |  |  |  |  |  |  |
| 3. | Style  | 3:51 |  |  |  |  |  |  |  |
| 4. | Out of the Woods  | 3:55 |  |  |  |  |  |  |  |
| 5. | All You Had to Do Was Stay  | 3:13 |  |  |  |  |  |  |  |
| 6. | Shake It Off  | 3:39 |  |  |  |  |  |  |  |
| 7. | I Wish You Would  | 3:27 |  |  |  |  |  |  |  |
| 8. | Bad Blood  | 3:31 |  |  |  |  |  |  |  |
| 9. | Wildest Dreams  | 3:40 |  |  |  |  |  |  |  |
| 10. | How You Get the Girl  | 4:07 |  |  |  |  |  |  |  |
| 11. | This Love  | 4:10 |  |  |  |  |  |  |  |
| 12. | I Know Places  | 3:15 |  |  |  |  |  |  |  |
| 13. | Clean  | 4:30 |  |  |  |  |  |  |  |
| 14. | Wonderland  | 4:05 |  |  |  |  |  |  |  |
| 15. | You Are in Love  | 4:27 |  |  |  |  |  |  |  |
| 16. | New Romantics  | 3:50 |  |  |  |  |  |  |  |
| 17. | Slut!  | 3:00 |  |  |  |  |  |  |  |
| 18. | Say Don't Go  | 4:39 |  |  |  |  |  |  |  |
| 19. | Now That We Don't Talk  | 2:26 |  |  |  |  |  |  |  |
| 20. | Suburban Legends  | 2:51 |  |  |  |  |  |  |  |
| 21. | Is It Over Now?  | 3:49 |  |  |  |  |  |  |  |
| משך כולל: | משך כולל: | 77:49 |  |  |  |  |  |  |  |
| 1989 (Taylor's Version) – מהדורת תקליטור קלמנטינה> מס' | 1989 (Taylor's Version) – מהדורת תקליטור קלמנטינה> שם | 1989 (Taylor's Version) – מהדורת תקליטור קלמנטינה> משך | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  | 1989 (Taylor's Version) – מהדורת תקליטור קלמנטינה>  |
| --- | --- | --- | --- | --- | --- | --- | --- | --- | --- |
| 22. | Sweeter than Fiction  | 3:54 |  |  |  |  |  |  |  |
| משך כולל: | משך כולל: | 81:43 |  |  |  |  |  |  |  |
| 1989 (Taylor's Version) – מהדורת דלוקס> מס' | 1989 (Taylor's Version) – מהדורת דלוקס> שם | 1989 (Taylor's Version) – מהדורת דלוקס> משך | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  | 1989 (Taylor's Version) – מהדורת דלוקס>  |
| --- | --- | --- | --- | --- | --- | --- | --- | --- | --- |
| 22. | Bad Blood (בהשתתפות קנדריק לאמאר)   | 3:20 |  |  |  |  |  |  |  |
| משך כולל: | משך כולל: | 81:09 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 1 |
|  ארצות הברית | מצעד אלבומי הסטרימינג | 1 |
|  הממלכה המאוחדת | מצעד האלבומים הבריטי | 1 |
|  קנדה | מצעד האלבומים הקנדי | 1 |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 3 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 5 |
|  ארצות הברית | בילבורד 200 | 2 |
|  ארצות הברית | מצעד אלבומי הסטרימינג | 8 |
|  ארצות הברית | מצעד האלבומים המסחריים | 2 |
|  צרפת | SNEP | 45 |
|  קנדה | מצעד האלבומים הקנדי | 4 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ניו זילנד (Recorded Music NZ) | 2× פלטינה | 30,000 |
סיכום
| בכל העולם | — | 170,000 |
ביאורים

↑  צבע תכלת מתאר את 1989, האלבום החמישי של סוויפט.
Metallica (אלבום)

Metallica הוא אלבום האולפן החמישי של להקת המטאל האמריקאית מטאליקה. האלבום יצא לאור ב-12 באוגוסט 1991. האלבום ידוע יותר בשם "האלבום השחור" ("The Black Album") בשל העטיפה שלו. האלבום הביא להצלחה המסחרית הגדולה ביותר בתולדותיה של הלהקה, והיה לראשון מבין אלבומי הלהקה שהגיע למקום הראשון במצעד הבילבורד 200.
על אף שהאלבום זכה להצלחה מסחררת הן אצל המבקרים והן מבחינת נתוני מכירות, חלק ממעריציה הוותיקים של הלהקה ראו בו התמסחרות של הלהקה, שהתרחקה מסגנון הת'ראש מטאל שאפיין את אלבומיה הראשונים. אף על פי שמטאליקה הצהירו לא אחת כי לעולם לא יעשו וידאו קליפ, הם הוציאו חמישה קליפים לאלבום זה.
רשימת השירים

| מס' | שם | משך |
| --- | --- | --- |
| 1. | Enter Sandman  | 5:31 |
| 2. | Sad but True  | 5:23 |
| 3. | Holier Than Thou  | 3:48 |
| 4. | The Unforgiven  | 6:26 |
| 5. | Wherever I May Roam  | 6:45 |
| 6. | Don't Tread on Me  | 4:01 |
| 7. | Through the Never  | 4:03 |
| 8. | Nothing Else Matters  | 6:29 |
| 9. | Of Wolf and Man  | 4:17 |
| 10. | The God That Failed  | 5:05 |
| 11. | My Friend of Misery  | 6:51 |
| 12. | The Struggle Within  | 3:53 |
הוצאה מחדש

האלבום הוצא מחדש מספר פעמים לאורך השנים - בשנים 2008, 2010 ו-2014. ב-10 בספטמבר 2021 צפויה לצאת גרסת רימסטר חדשה לאלבום, לצד אלבום גרסאות כיסוי בשם The Metallica Blacklist, המכיל 53 גרסאות כיסוי שונות, המבוצעות על ידי אמנים שונים.
מבצעים

ג'יימס הטפילד - גיטרה, שירה וסיטאר ב"Wherever I May Roam"
קירק האמט - גיטרה
לארס אולריך - תופים
ג'ייסון ניוסטד - גיטרה בס
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  גרמניה | GfK – טופ 100 | 1 |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | בילבורד 200 | 125 |
|  ארצות הברית | מצעד האלבומים המסחריים | 35 |
|  ארצות הברית | מצעד אלבומי הרוק והאלטרנטיבי | 26 |
|  ארצות הברית | מצעד אלבומי הרוק | 22 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  שוודיה | סוורייטופליסטן | 79 |
רב-מנוע

רב-מנוע, המכונה גם "מנוע על" הוא מנגנון שלוקח שאילתה ממשתמש קצה, שולח אותה במקביל למספר מנועי חיפוש ומחזיר תוצאות מכל אחד ממנועי החיפוש. כל המידע והנתונים שנאספים מוצגים למשתמש על פי המדרגים שלהם. בגלל ריבוי אתרי האינטרנט ומנועי חיפוש השונים זה מזה, תוצאות החיפוש עלולות לכלול מסמכים לא רלוונטיים. בעיות נוספות כוללות דואר זבל, שגורם לחוסר דיוק משמעותי בתוצאות החיפוש תהליך ההיתוך שואף להתמודד עם בעיה זו ולשפר את המנוע. ישנם סוגים רבים של מנועי על, ביניהם Savvysearch ומנוע Metaseek.
היסטוריה

דניאל דרלינגר מאוניברסיטת קולורדו, הגה את רעיון הרב-מנוע. הוא השיק מנוע בשם SearchSavvy, המאפשר למשתמשים לחפש מידע בו-זמנית ב-20 מנועי חיפוש וספריות שונות. החיפוש היה מהיר אך הוגבל לכדי חיפושים פשוטים בלבד, ולכן ניתן לו שם של מנוע חיפוש לא אמין. אריק סלברג מאוניברסיטת וושינגטון, בנה גרסה מעודכנת יותר למנוע, בשם "זחלן על" – Metacrawler. מנוע החיפוש הוסיף תחביר משל עצמו כך שזה שיפר את דיוקו. החיבור בין התחביר לבין התוצאה שהתקבלה במנועי החיפוש הפכה את התוצאות למדויקות. סלברג צמצם את כמות מנועי החיפוש ל-6 מנועים בלבד, ועל אף שהתקבלו תוצאות מדויקות יותר, המנוע לא נחשב למדויק כמו חיפוש שאילתות במנועים בודדים או פרטיים.
מנוע על נוסף בשם HotBot נוצר ב-1996. תוצאות החיפוש של המנוע שבזמנו היה בבעלות Wired הגיעו מ-Inktomi וממסד הנתונים של Direct Hit. החיפוש היה מהיר ובנוסף המנוי היה מסוגל לבצע חיפוש בתוך תוצאות החיפוש שכבר נעשו בו. Lycos קנו את המנוע בשנת 1998 אך פיתוח המנוע נכשל ונתח השוק שלו ירד בצורה דרסטית. לאחר שעבר כמה שינויים עוצב HotBot מחדש, עם ממשק חיפוש פשוט, כשהתכונות שלו שולבו מחדש בתוך האתר של lycos.
lxquick הוא מנוע חיפוש הידוע עקב מדיניות הפרטיות שלו. המנוע פותח ושוחרר בשנת 1998 על ידי דויד בודניק. החל משנת 2000 עבר המנוע לידי בעלותה של Surfboard Holdin BV . ב-2006 החל המנוע למחוק את נתוני הפרטיות של משתמשיו, בדומה לתהליך שבוצע ב-Scroogle (תוסף פרטיות לחיפוש בגוגל שנסגר ב-2012). מדיניות הפרטיות של lxquick כוללת חוסר תיעוד של כתובות ה-IP של משתמשיו, אי שימוש ב-cookies אשר מזהים את המשתמשים, והימנעות מאיסוף ושיתוף המידע האישי עם גורמי צד שלישי. במנוע זה צורת דירוג האתרים נעשית בשיטת הכוכבים, כלומר המשתמשים מדרגים את האתרים, ככל שאתר מקבל מספר כוכבים גבוה יותר זה מראה שהגולשים מצאו אותו כאמין ואיכותי יותר, ובגלל זה הדירוג שלו גבוה יותר.
התרבות מקורות המידע מרשתות חברתיות הביא להתפתחות מנועי חיפוש ייעודיים המאפשרים חיפוש בהם. אחד ממנועי חיפוש אלה הוא Social Searcher שמחפש בו-זמנית בכמה וכמה רשתות חברתיות ומציג את הממצאים בלוח תצוגה מאוחד. המידע שהמנועים האלו מקבלים ממשתמשים נעשים תוך כדי זה שהם שולחים שאילתות שונות לצד שלישי, בשביל לקבל תוצאות מספקים שונים.
היסטוריה > יתרונות

בהתחשב בכך שאין מנוע חיפוש שמסוגל לקטלג את כל האתרים ברשת האינטרנט, יתרונו של מנוע העל הוא ביכולתו להחזיר תוצאות רבות יותר מאשר מנוע חיפוש יחיד. על ידי שליחת שאילתות למספר מנועי חיפוש, אפשר להרחיב את פריסת החיפוש, דבר התורם במציאת מידע רב יותר. המנוע משתמש במדדים שפותחו על ידי מנועי חיפוש אחרים. הוא מכנס, ולעיתים קרובות גם מעבד תוצאות בדרכים ייחודיות. מנוע העל מאחזר יותר תוצאות עם אותה כמות של מאמץ ביחס למנוע חיפוש יחיד. נוסף על כך, המנוע חוסך את המאמץ של חיפוש במנועים שונים ואחרים כדי לאחזר מקורות שונים וכך מפחית את העבודה של המשתמש. אם המטרה של המשתמש היא לקבל סקירה כללית של הנושא או לאחזר תשובות במהירות, אז הרב-מנוע עונה על גישה זאת. במקום להשתמש במנועי חיפוש מרובים כמו יאהו או גוגל ולהשוות תוצאות, מנועי העל מסוגלים לאסוף את כל המידע ולשלב תוצאות במהירות. הם יכולים לעשות את זה גם על ידי רישום תוצאות של כל שאילתה של המנוע ללא עיבוד נוסף, או על ידי ניתוח תוצאות ודירוגם לפי הכללים שלהם (IxQuick, Metacrawler, ו-Vivismo).
היסטוריה > חסרונות

חסרונם העיקרי של מנועי-העל הוא במספר הגדול של תוצאות לא-רלוונטיות שהם מחזירים לעומת מנוע חיפוש בודד. ניתן להתמודד עם בעיה זו על ידי ניסוח של שאילתות ממוקדות ושימוש באלגוריתם שיסנן את התוצאות הלא-רלוונטיות או ידחק אותן לסוף רשימת התוצאות.
מנועי העל אינם מסוגלים לפענח טופסי שאילתה או לתרגם תחביר שאילתה מלא. מספר הקישורים שנוצרו על ידי מנועי העל מוגבלים, ולכן הם אינם מספקים למשתמש את התוצאות המלאות של השאילתה.[דרוש מקור] חיסרון נוסף הוא שרוב מנועי העל אינם מספקים יותר מעשרה קבצים מקושרים ממנוע חיפוש אחד, ואינם נעזרים במנועי חיפוש גדולים יותר לקבלת תוצאות. בנוסף, ניתנת קדימות לדפי אינטרנט ממומנים המוצגים ראשונים.
חיפוש ברב-מנוע יוצר אשליה של כיסוי רב יותר של נושא השאילתה, בייחוד אם המידע אותו מחפש המשתמש הוא מידע פופולרי. ישנה שכיחות בקבלת תוצאות זהות רבות ממנועי השאילתה. בנוסף, למשתמשים יש קושי וחוסר ידע בביצוע חיפוש מתקדם, כך שלרוב יתבצע \חיפוש ברב-מנוע, וכתוצאה מכך התוצאות שמתקבלות הן לא מדויקות כמו בחיפוש מתקדם שנעשה במנוע חיפוש יחיד.
צורת הפעלה

הרב-מנוע מקבל בקשת חיפוש יחידה מהמשתמש. בקשת החיפוש עוברת אל מאגרי מידע של מנועי חיפוש נוספים. הרב-מנוע אינו יוצר מסד נתונים לדפי אינטרנט, כי אם מסד נתונים וירטואלי כדי לשלב נתונים ממספר מקורות. מאחר שכל מנוע חיפוש הוא ייחודי ובעל אלגוריתמים שונים המאפשרים לו ליצור מידע מדורג ייווצרו ערכים כפולים. וכדי להסיר כפילויות "מנוע העל" מעבד את המידע ומפתח אלגוריתם משלו, כך בעצם נוצרת רשימה מעודכנת נטולת כפילויות עבור המשתמש.
מנועי החיפוש יגיבו בשלוש דרכים, כאשר "מנוע על" יוצר קשר עם מנועי חיפוש אחרים:
הם ישמשו כממשק ל"מנוע העל" וישתפו פעולה ביניהם, כמו גם גישה פרטית אל מסד הנתונים של האינדקס ושליחת עדכונים אל "מנוע העל" אם יבוצעו שינויים כלשהם באותו מסד נתונים.
מנועי החיפוש עשויים לעבוד ללא שיתוף פעולה, הם לא ימנעו גישה או יספקו גישה כלשהי לממשקים.
מנועי החיפוש יכולים להיות עוינים לחלוטין ולמנוע מ"מנוע העל" את הגישה למסד הנתונים שלהם. בנסיבות חמורות יעשו זאת על ידי שימוש בשיטות משפטיות.
צורת הפעלה > ארכיטקטורת הדירוג

כאשר דף אינטרנט מקבל דירוג גבוה ממשתתפים במנועי חיפוש רבים, כך המידע שנמצא בו יותר רלוונטי ומשמעותי למשתמש. אולם, לכל מנוע חיפוש יש שיטה שונה לדרוג האתרים האחד מהשני, לכן אתר מסוים עשוי לקבל דירוג גבוה במנוע חיפוש אחד ודירוג נמוך באחר. בנוסף לכך, מכיוון שלכל מנוע חיפוש יש שיטה שונה בשביל לנסח שאילתות, האלגוריתם של מנוע-העל צריך 'לתרגם' את השאילתה של המשתמש כך שיצליח להתאים לכל אחד ממנועי החיפוש. כתוצאה מכך, מנוע-העל לא יכול לנצל את כל אפשרויות החיפוש של המנועים השונים (לדוגמה, כאשר במנוע חיפוש אחד יש אפשרות שלא קיימת בשאר המנועים. בנוסף, כל מנוע חיפוש אוסף מקורות דירוג שונים לכל אתר וברוב הפעמים מקורות המידע אינם זהים. מדובר בבעיה משום ש"מנועי העל" מסתמכים על עקביות המידע של הדירוג על מנת ליצור חשבונות אמינים.
ספאמדקסינג

ספאמדקסינג היא מניפולציה מכוונת המתבצעת על ידי המפתח (האינדקס) של מנועי החיפוש, המשתמשת בכמה שיטות בשביל לתמרן את התוצאות הרלוונטיות או התוצאות הבולטות ביותר מקישורי המפתח, והתוצאות אינן מסודרות על פי הנוסח הרצוי. ספאמדקסינג יכול להיות מאוד מתסכל עבור המשתמשים ובעייתי למנועי החיפוש והסיבה היא שהתוכן המאוחזר של החיפוש מספק תוצאות לא מדויקות או לא רלוונטיות לחלוטין. בסופו של דבר מנוע חיפוש כזה יהיה חסר תועלת ולא אמין למשתמש. על מנת לטפל בבעיה הופכים את האלגוריתמים של מנועי החיפוש למורכבים יותר ודואגים לשנות אותם בתדירות יומית. מדובר באחת הבעיות המרכזיות עבור "מנועי על" מכיוון שהמניפולציה מחבלת במילות המפתח העיקריות של מנועי החיפוש השונים, אשר מסתמכים על פורמט רשימות דירוג. ספאמדקסינג מתמרן את מערכת הדירוג הטבעית של מנועי החיפוש, כך שאתרים מסוימים מקבלים דירוג גבוה יותר מהדירוג האמיתי שלהם בפועל.
הערות שוליים

↑  Sandy Berger, Great Age Guide to the Internet, Que Publishing, 2005
1 2 3  Eric J. Glover, Steve Lawrence, William P. Birmingham, C. Lee Giles, Architecture of a Metasearch Engine that Supports User Information Needs, Proceedings of the Eighth International Conference on Information Knowledge Management, 1999
↑  Stephen R. Lawrence, C. Lee Giles, Meta search engine, נבדק ב-2017-05-10
↑  E. M. Voorhees, Narendra K. Gupta, and Ben Johnson-Laird, The collection fusion problem, NIST SPECIAL PUBLICATION SP, 1995
↑  The Meta-search, אתרשיווק
↑  HotBot: A brief history of the HotBot search engine (ארכיון)
↑  ABOUT US - Our history, classic.startpage.com
↑  Chris Sherman, Metacrawlers and Metasearch Engines, Search Engine Watch, ‏23 מרץ 2005 (ארכיון)
↑  Intelligence Exploitation of the Internet, ‏אוקטובר 2002
↑  WEIYI MENG, Metasearch Engines, ‏2008
↑  Erik Selberg, Oren Etzioni, The MetaCrawler Architecture for Resource Aggregation on the Web, ‏1997
↑  Manoj M. and Elizabeth Jacob, Design and Development of a Programmable Meta Search Engine, International Journal of Computer Applications, 2013
↑  Biraj Patel, Dipti Shah, RANKING ALGORITHM FOR META SEARCH ENGINE, International Journal of Advanced Engineering Research and Studies, 2012
1 2  Manoj, M. and Elizabeth, Jacob, Information retrieval on Internet using meta-search engines: A review, CSIR, 2008
↑  Al-Kabi, M., Wahsheh, H. and Alsmadi, I., An Online Arabic Web Spam Detection System, International Journal of Advanced Computer Science and Applications, 2014
↑  Marc Najork, Web Spam Detection, Encyclopedia of Database Systems, 2009
↑  Vandendriessche, G., A FEW LEGAL COMMENTS ON SPAMDEXING, ‏2009
גאס ואן סנט

| --- | --- |

גאס ואן סנט, 2007
 לידה:  24 ביולי 1952 (בן 72) קנטקי, ארצות הברית
 שם לידה:  Gus Green Van Sant, Jr. 
 מדינה:  ארצות הברית 
 תקופת הפעילות:  מ-1982 
 עיסוק:  במאי קולנוע
 מקום לימודים:  בית הספר לעיצוב רוד איילנד  Catlin Gabel School  תיכון דריאן 
 פרסים והוקרה:  פרס דקל הזהב (2003)  פרס פסטיבל הקולנוע בקאן לבמאי הטוב ביותר (2003) 
 פרופיל ב-IMDb
 
גאס ואן סאנט ג'וניור (באנגלית: .Gus Green Van Sant, Jr;‏ נולד ב-24 ביולי 1952 בקנטקי) הוא במאי קולנוע אמריקאי, תסריטאי, צלם, מוזיקאי ומחבר. הוא היה מועמד לפרס אוסקר לבמאי הטוב ביותר על סרטו "סיפורו של ויל האנטינג" משנת 1997 ועל סרטו "מילק" משנת 2008, וזכה בפרס דקל הזהב בפסטיבל קאן 2003 על סרטו "אלפנט". ואן סאנט מתגורר בפורטלנד, אורגון. ואן סנט הוא הומוסקסואל, וסרטי הקולנוע שלו מאופיינים בתמות הומוסקסואליות ושאר נושאים הקרובים לתרבויות שוליים.
קריירה

ואן סנט החל את עשייתו הקולנועית בבימוי סרטוני פרסומות. באמצע שנות השמונים החל לביים סרטי קולנוע, וכן הפיק, כתב תסריטים, הלחין ואף ערך את סרטיו אלה, שהיו סרטים קצרים בני מספר דקות בלבד. סרטו הראשון באורך מלא היה "Mala Noche" בשנת 1985, שלאחריו בא סרטו הידוע הראשון, "דראגסטור קאובוי" (1989) שבו מככבים מאט דילון והת'ר גראהם. הסרט זיכה את ואן-סנט בפרסים רבים, בהם פרסים בפסטיבל ברלין ושלושה פרסים מטעם איגוד המבקרים האמריקני.
פריצתו הגדולה של ואן סנט באה כשביים ב-1991 את "איידהו שלי". הבימוי הרגיש בסרט זה הקנה לו שם בינלאומי והצלחה קופתית. בהמשך ביים את הקומדיה הכושלת "גם לבוקרות יש רגעים קודרים", בו שיחקה אומה תורמן בתפקיד הראשי, ואת הסרט "פיתוי קטלני" שהביא לניקול קידמן את פרס גלובוס הזהב לשחקנית הקומית.
ב-1997 ביים את סרטו המצליח והידוע מכולם, "סיפורו של ויל האנטינג", שגרף 9 מועמדויות לפרס אוסקר ובהן מועמדות לפרס הבימוי הטוב ביותר. אחר כך ביים גרסה מחודשת לסרטו הקלאסי של אלפרד היצ'קוק, "פסיכו", כשהעתיק, למעשה, את הבימוי של היצ'קוק, כאשר רק השחקנים השתנו. סרט חשוב אחר שביים הוא "למצוא את פורסטר", בכיכובו של שון קונרי.
מראשית שנות האלפיים התמקד ואן סאנט בבימוי סרטים פרטיקולריים וניסיוניים: "ג'רי" (2002), סרט סוריאליסטי על מטיילים האובדים במדבר, ו"אלפנט" (2003), זוכה פרס דקל הזהב ופרס הבימוי בפסטיבל קאן, סרט ששאב את השראתו מהטבח בתיכון קולומביין. ב-2005 ביים את הסרט "ימים אחרונים", דרמה מוזיקלית בה מגלם מייקל פיט את קורט קוביין.
ב-2008 ביים את הסרט "מילק" שהיה מועמד לשמונה פרסי אוסקר, בהם פרס הבמאי. הסרט זכה בשני פרסים, אחד עבור השחקן הראשי (שון פן) ואחד עבור התסריט המקורי (דסטין לאנס בלאק).
בשנת 2016 ביים את הסרט "ים של עצים" בכיכובם של נעמי ווטס ומתיו מקונוהיי.
ביולי 2018 יצא סרטו "אל תדאג הוא לא יגיע רחוק ברגל" המבוסס על חייו של צייר הקריקטורות השערורייתי ג'ון קלאהן, שמת בשנת 2010. ון סנט, בילה שעות רבות בשיחות עם קאלהן אשר סיפר לו על התמכרותו הקשה לאלכוהול והפיכתו למשותק בעקבות תאונת דרכים. בסרט, מגלם את דמותו חואקין פיניקס.
פילמוגרפיה

| שנה | סרט |
| --- | --- |
1985: לילה רע
1989: דראגסטור קאובוי
1991: איידהו שלי
1993: גם לבוקרות יש רגעים קודרים
1995: פיתוי קטלני
1997: סיפורו של ויל האנטינג
1998: פסיכו
2000: למצוא את פורסטר
2002: ג'רי
2003: אלפנט
2005: ימים אחרונים
2007: פרנויד פארק
2008: מילק
2011: חסר מנוחה
2012: אדמה מובטחת
2015: ים של עצים
2018: אל דאגה, הוא לא יגיע רחוק ברגל
2024: אויבות: קפוטה נגד הנשים
TBA: Dead Man's Wire